Fit-23 ta' Marzu 2016, il-Kumitat tar-Rappreżentanti Permanenti qabel, f'isem il-Kunsill, li jestendi eżenzjoni għal kummerċjanti ta' prodotti bażiċi taħt regolament tal-UE dwar ir-rekwiżiti tal-kapital tal-banek. Ir-Regolament 575/2013 jeżenta lill-kummerċjanti ta' prodotti bażiċi minn rekwiżiti għal skoperturi kbar u minn rekwiżiti ta' fondi proprji sal-31 ta' Diċembru 2017. Jirrikjedi wkoll li l-Kummissjoni tħejji, sal-31 ta' Diċembru 2015, rapporti dwar is-sorveljanza prudenzjali ta' kummerċjanti ta' prodotti bażiċi u ta' ditti ta' investiment inġenerali. Dak ir- rieżami għadu għaddej , u kwalunkwe leġislazzjoni ġdida li tista' tkun meħtieġa bħala konsegwenza tiġi adottata biss wara l-31 ta' Diċembru 2017. Għalhekk il-Kunsill qabel li jestendi l-eżenzjoni sal-31 ta' Diċembru 2020 , sabiex jeħles lill-kummerċjanti ta' prodotti bażiċi minn ambjent regolatorju mhux stabbli fil-perjodu qasir. Il-Kunsill qies li l-applikazzjoni ta' rekwiżiti għal skoperturi kbar u ta' rekwiżiti ta' fondi proprji għall-kummerċjanti ta' prodotti bażiċi ma għandhiex tkun ir-riżultat ta' eżenzjoni li tkun skadiet, iżda għandha tkun abbażi ta' deċiżjoni mmotivata bir-reqqa Ser tiġi ppreżentata proposta għal regolament li jestendi l-iskadenza lill-Parlament Ewropew għall-approvazzjoni fl-ewwel qari, u mbagħad lill-Kunsill għall-adozzjoni. Il-Presidenza kkonfermat mal-istati membri li huma ser jappoġġaw l-estensjoni; il-kumitat "ECON" tal-Parlament appoġġa l-estensjoni fis-7 ta' Marzu 2016.